बता दें कि मृतक छात्र गुलशन के पिता जसविंद्र सिंह ने अनुसूचित जाति के क्षेत्रीय निदेशक राजकुमार चनेना से भी मामले की जांच सीबीआई वे करवाने की मांग की थी। चनेना ने पत्रकारों से कहा था कि यदि ग्रामीण एसआईटी टीम की कार्रवाई से संतुष्ट नहीं हैं तो इस मामले की जांच सीबीआई से कराई जा सकती है। अब भी मृतक गुलशन के पिता जसविंद्र सिंह मामले की जांच सीबीआई से करवाने पर अडे़ हुए हैं। उन्होंने कहा कि उनके बच्चे किसी भी हालत में आत्महत्या नहीं कर सकते। पुलिस मामले को बंद करने पर तुली है। मामले में साफ दिख रहा है कि उनके साथ दरिंदगी की गई है। उसके लड़के के भी कपडे़ उतारे गए हैं। उसे अर्धनग्न अवस्था में नहर में फेंका गया है। उन्होंने सरकार से मांग कि है कि मामले की दबाया न जाए और सीबीआई से मामले की जांच करा कर असली कातिलों को पकड़ा जाए।